Draft:Tegumi Haldur (Windows)

Tegumi haldur on windows operatsioonisüsteemiga kaasa tulev mitmekülgne programm, millega on võimalik hallata töötavaid programme, vaadata CPU, GPU, mälu, püsimälu ja interneti koormisi, näha programmide ajalugu, seadistada arvuti käivitusel käivituvaid programme, vaadata kasutajate õigusi ja kui palju nad arvuti resursse kasutavad, ning vaadata arvutil jooksvaid teenuseid.

Programmi on võimalik käivitada vajutades nuppe Ctrl, vajutades nuppe Win ja siis kirjutada  või vajutades nuppe Ctrl ja sealt valides "Task Manager".

Protsessid
Kuna tegumi halduriga saab hallata ja ka välja lülitada käimas olevaid programme, siis ta osutub eriti heaks tööriistaks soovimata programmide kinni panekul. Antud tööriist näitab iga tööl oleva programmi kohta kui palju mingit ressurssi ta kasutab. Nimelt, kui kellegi arvuti on teadmata põhjusel suure reageerimis ajaga, siis esiotsa tasuks avada tegumi haldur, ning uurida millised programmid palju CPU võimsust võtavad. Kui leida programm, mis kasutab palju võimsust ja tuvastada et see ei ole põhitähtis kasutaja soovidele, siis võib selle tappa. Antud aspekt on tõsiselt rentaabel, kui püüda oma arvutis jooksutada programme, millel on soodumus kokku joosta. Muidugi ei ole soovitatav seal etteaimamatult ka programme sulgeda, kuna neid võib opsüsteemil vaja minna.

Arvuti koormised
Tegumi halduril on võimalik vaadata kuidas töötavad arvuti komponendid. Spetsiifiliselt on võimalik vaadata CPU tööd, GPU tööd, mälu tööd ja interneti ühenduse tööd. Seal on iga riistvara elemendi kohta graafik. Graafik näitab ajaliselt kui kõrge on antud elemendi võimsus. CPU juures on ka erinevat statistikat tema töökäigu kohta: kasutus protsent, taktsagedus, lõimed jm. Seal on ka iga tuuma jaoks eraldi graafik. GPU juures on näidatud graafikutena võimsused, video šifreerimine ja dešifreerimine ning ka videokaardi enda temperatuur.

Arvuti Käivitusel
Toodud tööriistal on ka võimalus seadistada programme, mis käivituvad ka arvuti käivitusel. Kui arvutil on veebibrauser või mingi suhtlus platvorm ja soovitakse et see lülituks tööle sama aegselt kui lülitub ka arvuti ise, seda saab sealt hõlpsasti muuta. Üldiselt annab soovitud otsus ka vastava tulemuse, kuid on ka erindeid. Osade programmide puhul tegumi haldurist nende käivitumine arvuti sisse lülitusel ei tööta. Selles olukorras peab soovitud programmi siseselt seadeid muutma.

Kasutajad
Tegumi halduri "users" alamlehelt on näha kõiki arvutisse sisselogitud kasutajaid. Iga kasutaja juures on tema kohta käiv info. Seal on kirjas tema olek ja statistika selle kohta kui palju arvuti resursse ta kasutab. Andministraatori õigustega kasutaja saab ka hallata teiste kasutajate olekuid ja tegemisi. Kui andministraatori õigused puuduvad, siis sealt teisi halla ei saa. Administraatori õigustega kasutaja saab teiste kasutajate jooksvaid programme täpsemalt vaadata ja vajadusel ka lõpetada. Lisaks saab ta ka ühenduda teiste kasutajatega, sisestades nõudmisel ühenduva kasutaja salasõna. Kui ei soovita ühenduda, siis saab ka otse lõpetada mingi kasutaja töö programmist.

Detailid
See alamleht tuleb märkida et on kõige detailsem. See on nagu protsesside alamleht aga selle on rohkem võimalusi. Tehes parem klõps suvalisel protsessil selles aknas, avaneb suur valik:
 * Sulge tegum - sulgeb programmi
 * Sulge tegumi puu - sulgeb protsessi ja sellest tulenevad kõik protsessid
 * Määra prioriteet - määrab antud tegumi prioriteedi. Sellest tulenevad protsesside töötlemis järjekord. Tuleb märkida et Microsoft ei soovita nende muutmist
 * määra kalduvus - määrab millist protsessorit programm pigem kasutab. Normaalselt on kasutab programm kõiki tuumasid ühtlaselt, aga selles saab määrata kindlale protsessori tuumale see programm.
 * ava faili asukoht - avab programmi asukohaga kausta

Nõrkused
Kuna antud programm on väga tuntud viis soovimata tegutsemiste lõpetamiseks oma arvutil, siis tihti on ta sihtmärgiks pahatahtlikel arvutiviirustel. Avastades end olukorras, kus tegumi halduri avamisele järgneb koheselt ka selle sulgumine, siis võib kasutatav arvuti olla kompromiseeritud. Mõned viirused sulgevad ise automaatselt tegumi halduri kohe kui seda üritatakse avada. Need viirused teevad seda selleks, et vältimaks nende enda kinni panekut. Sellises situatsioonis on relevante jooksutada arvuti viiruse kontroll. Kohati on ka viiruseid, mida tegumi halduris ei olegi võimalik hallata.

Varia
Osadel CPU-del on nüüdisajal massiivsetes kogustes tuumasid. Nii palju tuumasid, et nendest moodustuv jõudluste graafikute maatriks tegumi halduris on väiksemat sorti kuvar. Seda maatriksit saab spetsiaalsete programmidega isegi kasutada reaalse ekraani liidesena. Tuleb sobiv visuaalne väljund kohandada must valgeks ja siis skaleeruda toodud maatriksi suurustele. Sealt edasi on vaja kõigest vastavaid CPU tuumasid panna sobiva koormusega tööle, et oleks soovitud heledus. Kasutades seda sorti loogikat, on suutnud inimesed panna kuulsa arvuti mängu Doom (franchise) visuaalse komponendi oma tegumi halduri aknasse.